ร้าน Cupcake Love เปิดมาตั้งแต่ปี 2010 เริ่มต้นจากคุณเหมียว เจ้าของร้านได้ไปเรียนทำขนมที่อเมริกาเป็นเวลา 2 ปี ซึ่งในช่วงปี 2008 ร้านคัพเค้กในไทยยังไม่บูมเท่าไหร่นัก ด้วยเจ้าตัวที่เป็นคนชอบทานของหวานและเห็นความน่ารักของคัพเค้ก จึงหลงใหลในตัวคัพเค้กและเที่ยวตระเวณชิมคัพเค้กตามที่ต่างๆ แต่ยังรู้สึกได้ว่าไม่ถูกปากนัก เพราะคัพเค้กของอเมริกามีรสหวานมาก จึงพยายามหาสูตรที่เป็นแบบฉบับของตนเองจากทั้งการศึกษาจากที่ฝึกงานที่ร้านคัพเค้กบ้าง ค้นคว้าจาก google บ้าง พร้อมทั้งหาวิธีการตกแต่งคัพเค้ก ซึ่งตลอดอยู่ที่อเมริกาคุณเหมียวได้คิดทุกอย่างไว้เรียบร้อยแล้ว กลับมาที่ไทยจึงสามารถเปิดร้านได้เกือบสมบูรณ์แบบ แต่อาจจะติดปัญหาเรื่องวัตถุดิบบ้างโดยคุณเหมียวพยายามคัดสรรแต่ของที่มีคุณภาพดี อย่างชีสที่สั่งมาจากออสเตรเลีย ถั่วจากอเมริกา และช็อกโกแลตจากฝรั้งเศษ แต่วัตถุดิบที่เป็นของดีอยู่แล้วในประเทศไทยก็จะเลือกใช่ของในประเทศอย่างไข่ไก่ และนมสด

การตกแต่งของร้านก็จะเน้นไปในโทน Vintage Chic โดยจะเน้นสีชมพู สีทอง และสีดำเป็นหลัก ซึ่งแต่ละสีจะมีความหมายแตกต่างกันออกไปสีชมพูจะหมายถึงความหวาน สีทองหวานถึงความหรูหรา และสีดำหมายถึงความขรึม เมื่อทั้ง 3 สีมารวมกันก็จะได้เป็นร้าน Cupcake Love ขึ้นมา โดยในวันนี้จะมาแนะนำเมนูใหม่ของทางร้าน เป็นคัพเค้กสอดไส้ทั้งซึ่งแต่ละชิ้นก็จะมี concept ของตัวเอง 

เริ่มจากคัพเค้กชิ้นแรก “Love” ราคา 100 บาท คัพเค้กสีแดงเปี่ยมไปด้วยความรัก ที่ใครๆได้ทานแล้วจะรู้สึกได้ถึงความรักที่เจ้าของร้านมีให้ต่อคัพเค้ก เนื้อแป้งที่เห็นเป็นสีแดงนั้นที่จริงแล้วคือเค้กช็อกโกแลตผสมสีแดง ทานแล้วสัมผัสได้ถึงเนื้อแป้งที่นุ่มกำลังพอดีและมีกลิ่นหอม ไม่แห้งและไม่หวานจนเกินไป ด้านในสอดไส้ช็อกโกแลตเข้มข้น ที่ให้ไส้เยอะแบบเกินราคากันเลยทีเดียว ด้านบนแต่งหน้าด้วยครีม และราดด้วยช็อคโกแลต เรียกได้ว่าใครทานช็อกโกแลตถ้าได้ทานเมนูนี้แล้วต้องติดใจแน่นอน

“Surprise” ราคา 100 บาท คัพเค้กสีน้ำตาลชิ้นนี้ เชื่อว่าถ้าใครได้ทานแล้วจะต้องเซอร์ไพรส์สุดๆ เพราะคัพเค้กชิ้นนี้ไม่หวานมาก ด้วยตัวแป้งที่ทำมาจากดาร์กช็อกโกแลต ทำให้ได้รสชาติขมนิดๆของช็อกโกแลต ประกอบกับไส้ข้างในที่เป็นราสเบอร์รี่ที่ให้รสเปรี้ยวแบบสดชื่น ตัดความเลี่ยนมันได้เป็นอย่างดี เวลาทานจะรู้สึกได้ถึง texture ของเนื้อราสเบอร์รี่ ด้านบนแต่งหน้าด้วยครีมช็อกโกแลตหวานมัน และราดด้วยราสเบอร์รี่ ใครไม่ชอบทานหวานแต่ชอบทานคัพเค้ก เชื่อได้ว่าคัพเค้กชิ้นนี้ตอบโจทย์ได้มากที่สุด 

“Warm” ราคา 100 บาท คัพเค้กสีเหลืองนวล เพียงแค่ได้มองก็รู้สึกอบอุ่น และถ้าหากได้ทานจะรู้สึกอบอุ่นยิ่งกว่า ด้วยตัวแป้งที่ทำมาจากวานิลลามอลต์ ทำให้ได้กลิ่นหอมนุ่มๆของวานิลลาหอมกรุ่น ทานคู่กับไส้ด้านในที่เป็นครีม nutella (นูเทลล่า) หอมกลิ่นถั่วฮาเซลนัท รสชาติกำลังลงตัว ไม่หวาน ไม่มันจนเกินไป ด้านบนแต่งหน้าด้วยครีม และราดด้วยครีมนูเทลล่า กลิ่นหอมๆของวานิลลาและถั่วฮาเซลนัทจะทำให้คุณหยุดทานไม่คัพเค้กชิ้นนี้ไม่ได้เลย

นอกจากนี้ทางร้านยังมี Set Menu ให้ทานคู่กับเครื่องดื่มอีกด้วย โดยมีให้เลือกถึง 3 Set ด้วยกัน
Set 1 : Any cupcake + lemonade of fruit tea ราคา 125 บาท
Set 2 : Any cupcake + any hot espresso drink ราคา 150 บาท
Set 3 : Any cupcake + any cold espresso drink ราคา 170 บาท

โดยในแต่ละ Set สามารถเลือกคัพเค้กหน้าใดก็ได้ตามใจชอบ แต่จะแตกต่างกันที่เครื่องดื่ม ซึ่งในคราวนี้ได้เลือกทาน “Hot Latte” ลาเต้ร้อนรสชาติกลมกล่อมขมๆหอมๆ ฟองนมหอมกลิ่นนม หวานนิดๆ แต่ไม่หวานจนเกินไป หรือใครชอบทานหวานก็สามารถเติ่มน้ำตาลได้เองตามใจชอบ และ “Love Lemonade” น้ำมะนาวสีชมพูสีสันสดใส สีชมพูนั้นเกิดจากการใส่ไซรัปสีแดง ซึ่งเป็นส่วนผสมของค็อกเทลลงไป รสชาติจะเปรี้ยวๆ หวานๆ และได้กลิ่นหวานหอมทำให้รู้สึกสดชื่นสุดๆ

ซึ่งในปัจจุบันร้าน Cupcake Love มีอยู่ด้วยกัน 5 สาขา
1.CentralWold (เซ็นทรัลเวิลด์) ชั้น 7 โซน B
2.Terminal 21 ชั้น LG หน้า Gourmet Market
3.Siam Paragon ชั้น 4 โซน Food Passage
4.Mega บางนา ชั้น 1 เยื้องๆธนาคารกรุงศรี
5.Silom Complex ชั้น B
